Salatut elämät – 23. esityskausi (2020–2021)

Salatut elämät -saippuasarjan 23. kauden esittäminen alkoi MTV3-kanavalla elokuussa 2020 ja se päättyi kesäkuussa 2021. Kaudella nähtiin sarjan 4000. jakso.

Tällä kaudella nähtiin koronapandemian vaikutukset, kun riskiryhmään kuuluvien Inkeri Mertasen ja Maija-Liisa Peuhun esittämät hahmot käsikirjoitettiin sarjasta pois. Peuhun esittämä Ulla Taalasmaa nähtiin etäyhteydellä muutamaan otteeseen kevätkauden jaksoissa.

Henkilöt

Päähenkilöt

Sivuhenkilöt

Tiivistelmä juonesta 

Helikopterin alle jääneessä autossa olevat Tale, Sanni ja Ilja ovat menehtyneet eikä heitä enää pystytä pelastamaan. Ulla järkyttyy tapahtuneesta pahoin ja hän lähtee siskonsa luokse Kankaanpäähän. Seppo Taalasmaa palaa ja järjestää suruliputuksen Talen, Sannin ja Iljan muistolle. Helikopterissa olleet Aki ja Camilla elvytetään ja heidät kuljetetaan sairaalaan. Sairaalassa Akin sydän pysähtyy hetkeksi, mutta hänet saadaan pelastettua. Myös Camilla herää hetkellisesti, mutta kuullessaan Akin kohtalon olevan epäselvä, hän menettää tajuntansa uudelleen. Myöhemmin paljastuu, että molemmat ovat vaipuneet koomaan ja heidän ei uskota heräävän – Aki kuitenkin herää ja saa tietää heräämisensä olleen ihme ja että Camillan herääminen olisi epätodennäköistä. Aki saa käsiinsä Camillan hoitotestamentin, jota tämä ei kuitenkaan ehtinyt allekirjoittaa ennen onnettomuutta. Testamentissa Camilla haluaa valtuttaa Akin hoitamaan asioitaan ja hallinnoimaan omaisuuttaan. Mustavaarat yrittävät tuhota testamentin, mutta oikeudenkäynnin jälkeen Aki saa valtuudet ja onnistuu myös juonimaan Mustavaara-yhtiön itselleen.

Dahlia järkyttyy tyttärensä Camillan tilasta ja lähtee Roomaan. Myöhemmin hänen palvelijansa Pupu toimittaa Aarolle ja Gunnarille kirjeet. Aaro saa tietää, että hänen ja Dahlian hääsuunnitelmat ovat peruttu ja he eroavat. Gunnarille paljastuu, että Dahlialla on edelleen tunteita häntä kohtaan.

Lääkäri Susu Honkanen ja poliisi Miki Kajander muuttavat lastensa kanssa Talen, Sannin ja Iljan tyhjilleen jääneeseen asuntoon. Pihlajakadulle muuton syynä on yritys pelastaa kriisiytynyt avioliitto, mutta lopulta he kuitenkin eroavat. Susu on kiinnostunut Aki Nikkisestä, jonka vuoksi halusi eron Mikistä. Pihlajakadulle saapuu myöhemmin Susun sisko Marika Honkanen ja tämän tytär Daniela. Paljastuu, että Marikan miesystävä Jokke on väkivaltainen ja he pakenivat lopullisesti hänen luotaan.

Kalle ja Ressu ovat vihaisia Ismolle siitä, että hän löi Kallea. Ismo myös paljastaa Karille lyöneensä Kallea, joka moittii tästä Ismoa. Myöhemmin Kalle ja Ressu löytävät Ismon jättämän lapun, jossa ilmoittaa lähteneensä pohtimaan asioita. Ismo oli lähtenyt lapsuuden kotiinsa Enoon, jossa tapaa isänsä Kalervon. Hän syyttää Ismoa tämän äidin Kaijan kuolemasta, joka kuoli synnytykseen. Ismon paikoin väkivaltainen käytös johtuu hänen huonosta isäsuhteestaan ja hän tajuaa että Kalervo ei ole muuttunut. Ismo palaa Helsinkiin. Kalle ja Ressu suostuvat lopulta Ismon anteeksipyyntöön.

Sabrina saa lisää uhkauksia ja majatalo Amandassa odottaa uusi yllätys; ruokalautaselta löytyvä käärme. Sabrina pakenee etsimään turvaa Sampon luota, joka lupautuu suojelemaan Sabrinaa. Samaan aikaan toisaalla Sabrinan vainoaja menee huoneeseen, jonka seinä on täynnä Camillan ja Sabrinan valokuvia. Hän vetää rastin Camillan kuvan päälle ja jää katsomaan Sabrinan kuvaa. Kyseinen henkilö on vastuussa myös helikopterionnettomuudesta. Hänen henkilöllisyytensä jää vielä mysteeriksi. 

Lasse ja Jutta välttelevät toisiaan, mutta tapaavat kuitenkin pesulassa. Myöhemmin Lasse löytää omasta pyykkipussistaan Jutan paidan ja menee palauttamaan sitä. Jutta kuitenkin myöntää laittaneensa oman paitansa tahallaan Lassen pussiin. Lasse saa Ismon hyväksynnän tämän ja Jutan suhteelle, mistä Jutta suuttuu ja alkaa tapailla Aaroa.

Nellan raskausuutisesta järkyttynyt Eva moittii tytärtään, mikä suututtaa Nellan. Myöhemmin Eva kertoo Nellalle olevansa huolissaan tästä Nellalle tehdyn sydämensiirron vuoksi, koska raskaus ja synnytys voisivat olla vaaraksi Nellalle. Nella välttelee asian kertomista isälleen Jirille, mutta lopulta kertoo tälle raskaudestaan. Jiri hermostuu uutisesta ja haukkuu lapsensa. Myöhemmin sekä Jiri että Eva pyytävät anteeksi Nellalta ja lupaavat olla tämän tukena riippumatta siitä minkä päätöksen Nella tekee vauvansa suhteen.

Linda pettää Jiriä Karin kanssa. Jiri saa kuulla asiasta ja heittää Lindan ja Violan ulos kotoaan. He muuttavat Amandaan väliaikaisesti. Jiri palaa yhteen Evan kanssa ja he aikovat mennä naimisiin. Jiri saa tietää, että Nadjan isä onkin Aaro. Hän jättää Evan ja muuttaa Tallinnaan. Kahvila Moosen hän jättää serkkunsa Jeren vastuulle. Mystinen henkilö ampuu Aaroa. Poliisi epäilee Evaa, joka kävi aiemmin uhkailemassa Aaroa aseella. Sekaannuksen vuoksi poliisit tekevät koeammunnan Evan aseella, jolla Aaroa ei kuitenkaan ammuttu. Eva joutuu syyttömänä tutkintavankeuteen. Ampujaksi paljastuu Aaron entinen naisystävä ja Lindan äiti Päivi, joka kaappaa Aaron ja yrittää ampua tämän uudelleen. Linda ja Kari kuitenkin keskeyttävät tilanteen. Päivin motiivina oli kostaa Aarolle poikansa Antonin kuolema, jonka Aaro aiheutti. Koston epäonnistuttua Päivi ampuu itsensä. Linda katkaisee välit isäänsä, mutta heltyy myöhemmin sovintoon tajutessaan, että Aaro ei muistinmenetyksensä takia ole enää sama ihminen kuin Antonin kuoleman aikaan. Eva vapautetaan.

Viola itsenäistyy ja muuttaa kimppakämppään. Viola ja Mira ovat onnellisesti yhdessä mutta Violaa epäilyttävät Miran kalliit ostokset sekä se että hän ei anna Violan maksaa tämän ostoksia. Paljastuu, että Mira strippaa netissä ansaitakseen tuloja. Benjamin ja Severi saavat tietää tästä, mutta Mira saa maksettua molemmat hiljaiseksi. Viola pyytää Miraa muuttamaan luokseen mistä Mira aluksi kieltäytyy töidensä takia. Benjamin ja Severi saavat Miran ajattelemaan muutakin kuin rahaa, jolloin Mira suostuu avoliittoon ja muuttaa Violan kanssa yhteen.

Elinan ja Noelin yhteinen historia paljastuu. Elina tutustui Noeliin Lontoossa työmatkansa yhteydessä ja palasi sittemmin aina uudelleen ja uudelleen Noelin luokse Lontooseen. Heidän tiensä kuitenkin erkanivat, kunnes he tapasivat jälleen Helsingissä. He alkavat seurustella. Nella päättää antaa lapsensa adoptioon. Vanhemmuudesta haaveilevat Noel ja Elina menevät naimisiin, jotta he voivat adoptoida Nellan lapsen. Noelista tulee Taalasmaa häiden myötä. Seppo palaa taas Helsinkiin ja osallistuu Elinan ja Noelin häihin. Eva, Nella ja Nadja muuttavat Hankoon, jotta heidän ei tarvitsisi olla koko ajan lapsen lähellä. Nella kuitenkin palaa myöhemmin takaisin. Lapsi kastetaan ja saa nimekseen Toivo.

Mira kosii Violaa, joka vastaa myöntävästi. Kaikki muut läheiset onnittelevat heitä, paitsi Linda, joka ei vieläkään pysty luottamaan Miraan täysin ja suhtautuu asiaan ensin viileästi. Hän kuitenkin ymmärtää tyttärensä olevan onnellinen ja antaa siunauksensa tulevalle avioliitolle.

Sabrinan vainoajaksi paljastunut Lauri Rossi kidnappaa Aaron, Jutan, Gunnarin, Sabrinan ja Monican tätä tarkoitusta varten hankkimaansa kartanoon. Kaikille paljastuu syy siihen miksi Lauri on vainonnut Sabrinaa ja aiheuttanut Camillalle helikopterionnettomuuden. Mustavaaran tytöt olivat aiemmin kiusanneet hänen siskoaan Isabella Holmia ja tämä oli tehnyt itsemurhan. Sabrina kuuroutuu ampuessaan itseään paukkupanosaseella. Linda ja Miki tekevät iskun Rossin kartanoon ja Lauri ampuu Mikiä, joka kuitenkin selviää. Lauri joutuu vankilaan.

Camillan omistama majatalo Amanda myydään Helsinkiin palanneelle Salla Mattilalle. Salla myy edelleen osuuden majatalosta entiselle työkaverilleen Cindylle. Cindy kuitenkin joutuu luovuttamaan osuudestaan siivun Lasselle entisten velkojen korvaamiseksi. Kolmikko alkaa yhdessä pyörittää majataloa.

Viola saa tietää Miran myyneen itseään hänen ja Violan suhteen aikana ja purkaa kihlauksen. Mira muuttaa pois Violan luota Lindan muuttaessa tilalle. Mira on kodittomana ja asuu roskakatoksessa, kunnes Jutta päättää auttaa tätä ja ottaa tämän kotiinsa asumaan.

Benjamin ja Anna saavat vihdoin toisensa ja muuttavat Keniaan Benjaminin äidin luokse. Kari perustaa pienpanimon. Elina alkaa nähdä hallusinaatioita Talesta, joka yrittää viestiä Toivon olevan vaarassa. Tilanne kärjistyy ja lopulta Elina yrittää hukuttaa Toivon kylpyammeeseen pelastaakseen tämän vaaralta. Hän ei kuitenkaan toteuta suunnitelmaansa. Elina katoaa. Huolesta sekaisin oleva Noel ei pysty suoriutumaan arjestaan ja kerran jopa unohtaa Toivon ruokakaupan pihaan. Biologiset isovanhemmat Ismo ja Lasse alkavat pitämään huolta Toivosta, kun löytävät tämän. Noel palaa töihin Mustavaaroille, mutta hän alkaa käyttämään lääkkeitä lievittääkseen uupumusoireitaan. Hän ajaa automatkallaan Matias Kajanderin päälle, mutta pakenee paikalta. Myöhemmin Matias vaivutetaan lääkekoomaan vammojen seurauksena. Susu ei saa Mikiin yhteyttä, sillä tämä on sulkenut puhelimensa ollessaan Honkasten mökillä. Marika lähtee hakemaan Mikiä sairaalaan, mutta paluumatkalla puu kaatuu auton eteen ja joutuvat jäämään mökille myrskyisän sään vuoksi.

Kari saa idean aloittaa panimotoiminnan ja alkaa tuottamaan olutta Taalasbisse-nimellä. Linda saa töitä Lyonista ja pyytää Karia lähtemään hänen mukaansa. Lentokentällä Kari kuitenkin perääntyy ja päättää jäädä Suomeen hoitamaan yritystoimintaansa.

Jaksot 

1 Keskikatsojamäärä televisiossa jakson ensiesityspäivänä.

Lähteet 
 MTV:n syksyn ohjelmistossa uutuuksia ja suosikkisarjoja – luvassa Putous Allstars, Tanssii Tähtien Kanssa ja Kuutamolla!

Viitteet 

Salatut elämät -esityskaudet